






















A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Zyrtec 10 mg plėvele dengtos tabletės 

cetirizino dihidrochloridas


2.	VEIKLIOJI MEDŽIAGA IR JOS KIEKIS

Kiekvienoje tabletėje yra 10 mg cetirizino dihidrochlorido.


3.	PAGALBINIŲ MEDŽIAGŲ SĄRAŠAS

Sudėtyje yra laktozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

Plėvele dengtos tabletės

10 tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: {MMMM mm}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

Lygiagretus importuotojas
UAB „Ideal Trade Links“
Kerupės g. 17, Zapyškis
LT-53431 Kauno r.
Lietuva


12.	LYGIAGRETAUS IMPORTO LEIDIMO NUMERIS (-IAI)

LT/L/23/1868/001

13.	SERIJOS NUMERIS

Lot:


14.	PARDAVIMO (IŠDAVIMO) TVARKA

Nereceptinis vaistas


15.	VARTOJIMO INSTRUKCIJA

Alerginiam rinitui ir dilgėlinei palengvinti.

Prieš vartojimą perskaitykite pakuotės lapelį.

Dozavimas: Vaikai nuo 6 iki 12 metų: vartoti po pusę tabletės du kartus per parą. Suaugusieji ir vyresni kaip 12 metų paaugliai: vartoti vieną tabletę per parą. Negalima vartoti jaunesniems nei 6 metų vaikams.

Jeigu esate nėščia arba žindote kūdikį, prieš vartodama šį vaistą pasitarkite su gydytoju.


16.	INFORMACIJA BRAILIO RAŠTU

zyrtec 10 mg tabletės 


	17.	UNIKALUS IDENTIFIKATORIUS – 2D BRŪKŠNINIS KODAS



Duomenys nebūtini.


	18.	UNIKALUS IDENTIFIKATORIUS – ŽMONĖMS SUPRANTAMI DUOMENYS



Duomenys nebūtini.

Perpakavo UAB „Entafarma“
Cefea Sp. z o.o. S.K., Lenkija
Medezin sp. z o.o., Lenkija
 

Perpakavimo serija


MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

PVC/ALIUMININĖS LIZDINĖS PLOKŠTELĖS


1.	VAISTINIO PREPARATO PAVADINIMAS

Zyrtec 10 mg plėvele dengtos tabletės

cetirizino dihidrochloridas


2.	LYGIAGRETUS IMPORTUOTOJAS 

Ideal Trade Links


3.	TINKAMUMO LAIKAS

EXP 


4.	SERIJOS NUMERIS

Lot


5.	KITA

Perpakavimo serija























B. PAKUOTĖS LAPELIS


Pakuotės lapelis: informacija vartotojui

Zyrtec 10 mg plėvele dengtos tabletės 
cetirizino dihidrochloridas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
· Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją. 


Apie ką rašoma šiame lapelyje?
1.	Kas yra Zyrtec ir kam jis vartojamas
2.	Kas žinotina prieš vartojant Zyrtec
3.	Kaip vartoti Zyrtec
4.	Galimas šalutinis poveikis
5.	Kaip laikyti Zyrtec
6.	Pakuotės turinys ir kita informacija


1.	Kas yra Zyrtec ir kam jis vartojamas

Zyrtec veiklioji medžiaga yra cetirizino dihidrochloridas. 
Zyrtec yra vaistas nuo alergijos.

Suaugusiesiems ir 6 metų bei vyresniems vaikams Zyrtec 10 mg plėvele dengtos tabletės skirtos:
· sezoninio ir nuolatinio alerginio rinito simptomams (nosies ir akių) palengvinti; 
· dilgėlinei palengvinti.


2.	Kas žinotina prieš vartojant Zyrtec

Zyrtec vartoti draudžiama:
-	jeigu sergate sunkia inkstų liga, kai reikalingos dializės;
-	jeigu yra alergija cetirizino dihidrochloridui, bet kuriai pagalbinei šio vaisto medžiagai (jos išvardytos 6 skyriuje), hidroksizinui ar piperazino dariniui (glaudžiai susijusiai kitų vaistų aktyviai medžiagai).

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Zyrtec.

Jeigu sergate inkstų nepakankamumu, klauskite gydytojo patarimo; jei būtina, Jums reikės vartoti mažesnę vaisto dozę. Reikalingą dozę nustatys gydytojas.

Jeigu turite šlapinimosi problemų (tokių kaip nugaros smegenų problemų arba prostatos ar šlapimo pūslės problemų), pasitarkite su gydytoju.

Jeigu sergate epilepsija ar Jums gali būti traukulių, turite klausti gydytojo patarimo.

Vartojant rekomenduojamas cetirizino dozes nepastebėta jokios kliniškai reikšmingos sąveikos su alkoholiu (kai alkoholio kiekis kraujyje 0,5 promilės (g/l), tai atitinka vieną taurę vyno). Tačiau nėra duomenų apie saugumą, kai didesnės cetirizino dozės yra vartojamos kartu su alkoholiu. Todėl kartu su Zyrtec vartoti alkoholio nerekomenduojama, kaip ir su kitais antihistamininiais vaistais.

Jei Jums planuojama atlikti alerginį testą, paklauskite gydytojo ar Jums reikia nutraukti Zyrtec vartojimą keletui dienų prieš testo atlikimą. Šis vaistas gali įtakoti Jūsų alerginio testo rezultatus.

Vaikams
Šio vaisto negalima vartoti jaunesniems nei 6 metų vaikams, kadangi nėra galimybės parinkti tinkamą tablečių dozę.

Kiti vaistai ir Zyrtec
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Zyrtec vartojimas su maistu ir gėrimais
Maistas neturi įtakos Zyrtec absorbcijai.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju.

Zyrtec reikia vengti vartoti nėštumo metu. Atsitiktinai pavartojus vaisto nėštumo metu, kokio nors žalingo poveikio vaisiui jis nesukels. Tačiau vaistą galima vartoti tik jeigu būtina ir gydytojui leidus.

Cetirizinas patenka į motinos pieną. Šalutinio poveikio pavojaus žindomiems kūdikiams negalima atmesti. Todėl žindymo metu Zyrtec vartoti negalima, nebent Jūs pasitarėte su gydytoju.

Vairavimas ir mechanizmų valdymas
Klinikinių tyrimų metu, Zyrtec vartojant rekomenduojamomis dozėmis, nenustatyta, kad pablogėtų dėmesys, budrumas ir gebėjimas vairuoti. 
Pavartojus Zyrtec, turite atidžiai stebėti, kokį poveikį Jums sukelia vaistas, jei ruošiatės vairuoti, atlikti potencialiai pavojingus darbus ar valdyti mechanizmus. Negalima viršyti rekomenduojamos dozės. 

Zyrtec plėvele dengtose tabletėse yra laktozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti Zyrtec

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Tabletes reikia nuryti, užsigeriant stikline skysčio.
Šią tabletę galima padalyti į 2 lygias dozes.

Suaugusieji ir vyresni kaip 12 metų paaugliai:
Rekomenduojama dozė yra 10 mg vieną kartą per parą, t. y. 1 tabletė.

Vartojimas vaikams nuo 6 iki 12 metų amžiaus:
Rekomenduojama dozė yra 5 mg du kartus per parą, t. y. po pusę tabletės du kartus per parą.

Pacientai, kurių inkstų funkcija sutrikusi
Pacientams, kurių inkstų funkcija vidutiniškai sutrikusi, rekomenduojama vartoti 5 mg vieną kartą per parą.
Jeigu sergate sunkia inkstų liga, kreipkitės į gydytoją, kuris gali dozę atitinkamai pakoreguoti.
Jeigu Jūsų vaikas serga sunkia inkstų liga, kreipkitės į gydytoją , kuris gali dozę atitinkamai pakoreguoti, atsižvelgiant į Jūsų vaiko poreikį.

Jei Jums atrodo, kad Zyrtec poveikis per silpnas arba per stiprus, pasitarkite su gydytoju.

Gydymo trukmė
Gydymo trukmė priklauso nuo nusiskundimų tipo, trukmės ir eigos. Pasitarkite su gydytoju arba vaistininku.

Ką daryti pavartojus per didelę Zyrtec dozę?
Jeigu Jūs galvojate, kad pavartojote per didelę Zyrtec dozę, kreipkitės į gydytoją.
Jūsų gydytojas nuspręs, ar reikia imtis kokių nors priemonių.

Perdozavus vaisto, gali pasireikšti toliau aprašytas nepageidaujamas poveikis, kuris gali stiprėti. Gauta pranešimų apie nepageidaujamą poveikį, tokį kaip minčių susipainiojimas, viduriavimas, svaigulys, nuovargis, galvos skausmas, bendras negalavimas (prasta savijauta), vyzdžių išsiplėtimas, niežulys, neramumas, slopinimas, mieguistumas, stuporas, nenormalus širdies plakimas, tremoras ir šlapimo susilaikymas (sunku visiškai ištuštinti šlapimo pūslę).

Pamiršus pavartoti Zyrtec
Negalima vartoti dvigubos dozės norint kompensuoti praleistą dozę.

Nustojus vartoti Zyrtec
Jei nustosite vartoti Zyrtec, retai, niežulys (stiprus niežulys) ir/arba dilgėlinė gali atsinaujinti.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Šie šalutiniai poveikiai yra reti arba labai reti, tačiau juos pastebėjus, nustokite vartoti vaistą ir nedelsdami praneškite apie tai savo gydytojui:
-	Alerginės reakcijos, įskaitant sunkias reakcijas ir angioneurozinę edemą (sunki alerginė reakcija, kuri sukelia veido ar gerklės tinimą).
Šios reakcijos gali pasireikšti iš karto pirmą kartą pavartojus vaisto arba gali pasireikšti vėliau.

Dažni šalutinio poveikio reiškiniai (gali pasireikšti rečiau kaip 1 iš 10 asmenų)
-	Somnolencija (mieguistumas)
-	Svaigulys, galvos skausmas
-	Faringitas (gerklės skausmas), rinitas (varvanti, užsikimšusi nosis) (vaikams)
-	Viduriavimas, pykinimas, burnos džiūvimas
-	Nuovargis

Nedažni šalutinio poveikio reiškiniai (gali pasireikšti rečiau kaip 1 iš 100 asmenų)
-	Susijaudinimas
-	Parestezija (nenormalūs odos pojūčiai)
-	Pilvo skausmas
-	Odos niežėjimas, bėrimas
-	Astenija (didelis nuovargis), bendras negalavimas (prasta savijauta)

Reti šalutinio poveikio reiškiniai (gali pasireikšti rečiau kaip 1 iš 1 000 asmenų)
-	Alerginės reakcijos, kai kurios sunkios (labai retai)
-	Depresija, haliucinacija, agresija, minčių susipainiojimas, nemiga
-	Traukuliai
-	Tachikardija (per greitas širdies plakimas)
-	Sutrikusi kepenų funkcija
-	Urtikarija (dilgėlinė)
-	Edema (patinimas)
-	Svorio padidėjimas

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų)
-	Trombocitopenija (kraujo plokštelių kiekio sumažėjimas)
-	Tikai (kūno traukuliai)
-	Sinkopė (apalpimas), diskinezija (nevalingi judesiai), distonija (nenormaliai užsitęsęs raumenų susitraukimas), tremoras, disgeuzija (pakitęs skonis)
-	Miglotas matymas, akomodacijos sutrikimas (fokusavimo problemos), okulogirinė krizė (nevalingi akių judesiai)
-	Angioneurozinė edema (sunki alerginė reakcija, kuri sukelia veido ar gerklės tinimą), fiksuotas medikamentinis bėrimas (alergija vaistams)
-	Šlapimo išskyrimo sutrikimai (šlapinimasis į lovą, skausmas ir (arba) sunkumas šlapinantis)

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis)
· Padidėjęs apetitas
· Suicidinės mintys (pasikartojančios mintys arba susimąstymas apie savižudybę), košmarai
· Amnezja (atminties netekimas), atminties pablogėjimas
· Vertigo (sukimosi arba judėjimo jausmas)
· Šlapimo susilaikymas (negalėjimas visiškai ištuštinti šlapimo pūslės)
· Niežulys (stiprus niežulys) ir/arba dilgėlinė, nutraukus vaisto vartojimą
· Artralgija (sąnarių skausmas), mialgija (raumenų skausmas)
· Ūminė generalizuota egzanteminė pustuliozė (išbėrimas pūlingomis pūslelėmis)
· Hepatitas (kepenų uždegimas)

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568.. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Zyrtec

Šį vaistą laikykite vaikams nepastebimoje ir nepasiekiamoje vietoje.

Ant dėžutės po „EXP“ ir lizdinės plokštelės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.


6.	Pakuotės turinys ir kita informacija

Zyrtec sudėtis
· Veiklioji medžiaga yra cetirizino dihidrochloridas. Vienoje plėvele dengtoje tabletėje yra 10 mg cetirizino dihidrochlorido.
· Pagalbinės medžiagos yra mikrokristalinė celiuliozė, laktozė monohidratas, koloidinis silicio dioksidas, bevandenis, magnio stearatas, Opadry Y-1-7000 (hidroksipropilmetilceliuliozė (E 464), titano dioksidas (E171), makrogolis 400). 

Zyrtec išvaizda ir kiekis pakuotėje
Balta, pailga, plėvele dengta tabletė su vagele perlaužti ir Y-Y logotipu.
Dėžutė, kurioje yra 10 tablečių.

Registruotojas ir gamintojas eksportuojančioje valstybėje

Registruotojas
UCB Pharma Ireland Ltd
United Drug House, Magna Drive, Citywest Road
Dublin 24 
Airija

Gamintojas
Aesica Pharmaceuticals S.r.l.
Via Praglia 15
I-10044 Pianezza (TO)
Italija


Lygiagretus importuotojas 
UAB „Ideal Trade Links“
Kerupės g. 17, Zapyškis
LT-53431 Kauno r.
Lietuva

Perpakavo 
UAB „Entafarma“
Klonėnų vs. 1
LT-19156 Širvintų r. sav. 
Lietuva

arba 

Cefea Sp. z o.o. S.K. 
ul. Działkowa 56
02-234 Warszaw
Lenkija

arba

Medezin sp. z o.o.
Księdza Kazimierza Janika 14
[bookmark: _Hlk123635316]Konstantynów Łódzki, Łódzkie, 95-050
Lenkija

Šis vaistas EEE valstybėse narėse registruotas tokiais pavadinimais:

Austrija: 	Zyrtec 10 mg Filmtabletten
Belgija: 	Zyrtec
Bulgarija: 	Zyrtec
Kipras: 	Zyrtec
Čekija: 	Zyrtec
Danija: 	Zyrtec
Estija: 	Zyrtec
Suomija: 	Zyrtec
Prancūzija: 	Zyrtec
Vokietija: 	Zyrtec
Graikija: 	Ziptek
Vengrija: 	Zyrtec 10 mg filmtabletta
Airija: 	Zirtek tablets
Italija: 	Zirtec 10 mg compresse rivestite con film
Latvija: 	Zyrtec
Lietuva: 	Zyrtec
Liuksemburgas: Zyrtec
Malta: 	Zyrtec
Nyderlandai: 	Zyrtec
Norvegija: 	Zyrtec
Lenkija: 	Zyrtec
Portugalija: 	Zyrtec
Slovakija: 	Zyrtec 
Slovėnija: 	Zyrtec10 mg filmsko oblozene tablete
Ispanija: 	Zyrtec 10 mg comprimidos recubiertos con pelicula
Jungtinė Karalystė: Zirtek allergy tablets


[bookmark: _GoBack]Šis pakuotės lapelis paskutinį kartą peržiūrėtas 2023-04-18.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt

